**Recepció de persones i entitats pratenques per les seves fites esportives durant la temporada 2019-2020**

**S’ha reconegut 15 esportistes entitats i, entre els seus representants i acompanyants, han passat per la recepció un total de 35 persones, dividides en tres torns, per limitar els aforaments del Saló de Plens.**

L’Ajuntament del Prat ha acollit aquest dijous, 4 de febrer, una recepció a les persones i entitats de la ciutat que més han destacat al món de l’esport, pels seus èxit i pels valors que promouen mitjançant la pràctica esportiva.

L’acte ha tingut lloc al Saló de Plens, on han rebut esportistes i entitats l’alcalde del Prat, Lluís Mijoler, i la tinenta d’alcalde de Benestar i Salut i regidora d’Esports, Débora García. Mitjançant aquesta recepció, s’ha volgut reconèixer la seva contribució al món de l’esport pratenc.

La recepció s’ha adequat amb totes les mesures de seguretat necessàries, atenent a l’actual context sanitari, i els diferents esportistes i entitats han acudit al Saló de Plens separats en tres grups d’una desena de persones cadascun, per limitar els aforaments. En total, s’ha reconegut 15 persones i entitats i, entre els seus representants i acompanyants, han passat per la recepció un total de 35 persones al llarg dels tres torns.

A continuació, es relacionen aquestes 15 entitats i esportistes i el motiu del seu reconeixement:

* **Millor esportista federat major de 16 anys masculí:** Nil Llop Izquierdo (Club Patí Cobra El Prat)
* **Millor esportista federat major de 16 anys femení:** Alba Ropero Palacios (Associació Esportiva Karate Prat)
* **Millor equip en competició federada**: Club Triatló Prat 1994, Equip femení de triatló i aquatló
* **Millor esportista federat menor de 16 anys masculí:** Marc Navarro Galan (Club Esportiu Triplay Prat)
* **Millor esportista federada menor de 16 anys femenina:** Sonia Aceña Plaza (Gym Studio Fran Martín)
* **Millor AMPA o centre educatiu**: AFA I.E. Pepa Colomer
* **Millor entitat amb millor tasca en promoció:** Club Barcelonista Terlenka
* **Millor equip Jocs Escolars:** Escola Jaume Balmes (Equip Aleví de Futbol)
* **Millor esportista Jocs Escolars menor de 16 anys:** Martina Navarro Galan (Club Esportiu Triplay Prat)
* **Millor esportista amb discapacitat intel·lectual:** Lidia Díaz Yepes (Associació de Temps de Lleure Rubricatus) (s’ha excusat en no poder assistir a l’acte)
* **Millor tasca tècnica**: Sandra Gómez Lorenzo (Club Patí Cobra El Prat)
* **Menció Especial:** Josep Corral i Júlia Climent
* **Reconeixement Delta:** Manolo Gol
* **Reconeixement pel 75è aniversari:** Associació Esportiva Prat
* **Reconeixement pel 25è aniversari:** Penya Barcelonista 4a Lliga Sant Cosme i Sant Damià